Campionatul Mondial de Fotbal 1938

Campionatul Mondial de Fotbal 1938 a fost cea de-a treia ediție a Campionatului Mondial. Franța a fost aleasă gazdă de către FIFA în august 1936. Italia a devenit prima echipă care și-a apărat titlul cucerit anterior (1934) învingând în finală Ungaria cu scorul de 4-2.
A fost prima ediție la care atât țara gazdă, cât și deținătoarea trofeului s-au calificat automat la turneul final.
Inițial, au fost 16 echipe participante, dar Austria a fost anexată la Germania, astfel că turneul final s-a desfășurat doar cu 15 echipe. Competiția s-a desfășurat în sistem eliminatoriu, precum ediția din 1934.
Franța a fost aleasă ca și gazdă de FIFA la Berlin pe 13 august 1936. Franța a fost aleasă în favoarea Argentinei și Germaniei încă din prima rundă de votare. Decizia de a susține un al doilea turneu consecutiv în Europa (după cel din Italia din 1934) a cauzat un mic scandal venind din partea Americii de Sud, unde se credea că turneul va fi găzduit alternativ de țările din cele două continente. Acesta a fost ultimul Campionat Mondial care s-a desfășurat înainte de izbucnirea celui de-al doilea război mondial.
Din cauza scandalului iscat din cauza deciziei de a găzdui al doilea Campionat Mondial la rând în Europa, nici Uruguay, și nici Argentina nu au intrat în competiție. Spania nu a putut participa din cauza Războiului Civil.
A fost prima dată când gazdele, Franța, și deținătorii titlului, Italia, s-au calificat automat. Deținătorii titlului au primit această intrare automată în Campionatul Mondial din 1938 până în 2002 (inclusiv), după care s-a renunțat la aceasta.
Din cele 11 echipe rămase, unsprezece locuri au fost alocate Europei, două Americii, și unul pentru Asia. Drept rezultat, doar trei echipe non-europene au luat parte: Brazilia, Cuba și Indiile de Est. Acesta este cel mai mic număr de echipe non-europene care au concurat la o ediție de Campionat Mondial.
Austria s-a calificat la Campionatul Mondial, dar după ce s-au terminat calificările, Anschluss a unit Austria cu Germania. Austria a fost nevoită să se retragă din competiție, câțiva jucători austrieci, eventual, intrând în echipa germană, chiar dacă printre aceștia nu se număra și vedeta austriacă Matthias Sindelar, care a refuzat să joace pentru echipa unificată. Letonia a fost pe locul doi în grupa de calificare a Austriei, dar nu a fost invitată să paticipe, iar locul Austriei a rămas gol, și Suedia, echipa cu care aveau primul meci, au progresat direct în cea de-a doua rundă.
Acest turneu a fost pentru prima dată când s-au calificat Cuba și Indiile de Est (acum Indonezia). De asemenea tot aici și-au făcut debutul și naționale precum Polonia și Norvegia. România nu se va mai califica la un alt Campionat Mondial până în anul 1970. Polonia și Olanda nu vor mai reapărea la un turneu final până în 1974, iar Norvegia nu se va mai califica până în 1994. O echipă unificată a Germaniei nu va mai apărea până în 1994, chiar dacă Austria s-a întors în 1954, ba mai mult, a câștigat și locul trei.
Următoarele 16 echipe s-au calificat la turneul final. Oricum, 15 echipe au participat după ce Austria s-a retras din cauza Anschluss.
11 stadioane din 10 orașe au fost alese pentru Campionatul Mondial:
Materiale media legate de Campionatul Mondial de Fotbal 1938 la Wikimedia Commons